വണ്ടിത്താവളം മേഖലയില് മോഷണം പെരുകുന്നു വണ്ടിത്താവളം: കോവിഡ് നിയന്ത്രണത്തില് ഇളവുകള് വന്നതോടെ വണ്ടിത്താവളം മേഖലയില് മോഷണം വീണ്ടും പെരുകി. പള്ളിമൊക്ക് കേയിയോട് ഇബ്രാഹിം റഷീദിന്റെ കെഎല് 70 എഫ് 1067 നന്പര് പള്സര് ബൈക്ക് മോഷണം പോയി. വീടിനു മുന്നില് നിര്ത്തിയിരുന്ന ബൈക്ക് ഇന്നലെ പുലര്ച്ചെയാണ് കാണാതായത്. വാഹന ഉടമ മീനാക്ഷിപുരം പോലീസില് പരാതി നല്കി. രണ്ടു ദിവസം മുന്പാണ് വണ്ടിത്താവളം അയ്യപ്പന്കാവില് വീടിനോടു ചേര്ന്ന തൊഴുത്തില് കെട്ടിയിരുന്ന രണ്ടു കാളകള് മോഷണം പോയത്. സവാരി വണ്ടിയില് ഉപയോഗിക്കുന്ന കാളകള്ക്ക് ലക്ഷങ്ങള് വില വരുമെന്ന് പോലീസില് നല്കിയ പരാതിയില് പറയുന്നു. കാളകളെ കവര്ന്ന സംഭവം പ്രദേശവാസികളെ പരിഭ്രാന്തിയിലാക്കിയിരിക്കുകയാണ്. നന്ദിയോട്ടില് മോബൈല് ഷോപ്പിന്റെ ഷട്ടറിന്റെ പൂട്ടു തുറന്ന് കവര്ച്ച ശ്രമം നടന്നിരുന്നു. മൊബൈല് ഷോപ്പിനു താഴത്തെ മുറിയില് താമസിക്കുന്ന വീട്ടമ്മ ഷട്ടറിന്റെ ശബ്ദം കേട്ടുണര്ന്നതോടെ മോഷണത്തിനു വന്ന അഞ്ചംഗ സംഘം രണ്ടു ബൈക്കുകളും മൊബൈലും ഉപേക്ഷിച്ച് രക്ഷപ്പെട്ടിരുന്നു. മൊബൈല് നന്പറില് സൈബര് സെല്ലിന്റെ സഹായത്താല് കോഴിക്കോട് കൊയിലാണ്ടി സ്വദേശിയും തൃശൂര് ശക്തന് സ്റ്റാന്ഡിനു സമീപത്തെ താമസക്കാരനായ യുവാവിനെയും മീനാക്ഷിപുരം പോലീസ് അറസ്റ്റ് ചെയ്തിരുന്നു. ഈ സംഘത്തിലുള്പ്പെട്ട മൂന്നു പേരെ പിടികൂടാന് പോലീസ് ഉൗര്ജിത ശ്രമം നടത്തി വരികയാണ്. കവര്ച്ചയ്ക്കിടെ ഉപേക്ഷിച്ച രണ്ടു ബൈക്കുകളും കൊടുവായൂരില് നിന്നും മോഷ്ടിച്ചവയാണെന്ന് പോലീസ് അന്വേഷണത്തില് കണ്ടെത്തിയിരുന്നു. മീനാക്ഷിപുരം സ്റ്റേഷന് പരിധിയില് പോലീസ് രാത്രി പട്രോളിംഗ് ശക്തമാക്കിയിരിക്കുകയാണ്.